Διάταξη του Δικαστηρίου (έβδομο τμήμα) της 5ης Φεβρουαρίου 2015 — Jednostka Innowacyjno-Wdrożeniowa Petrol
(Υπόθεση C‑275/14)
«Προδικαστική παραπομπή — Φορολογία των ενεργειακών προϊόντων — Οδηγία 2003/96/ΕΚ — Άρθρο 2, παράγραφος 3 — Άμεσο αποτέλεσμα — Προσθετικά καυσίμων υπαγόμενα στον κωδικό 3811 της ΣΟ»
1.                     Φορολογικές διατάξεις — Εναρμόνιση των νομοθεσιών — Φορολογία των ενεργειακών προϊόντων και της ηλεκτρικής ενέργειας — Οδηγία 2003/96 — Άρθρο 2, παράγραφος 3, δεύτερο εδάφιο — Πεδίο εφαρμογής — Προσθετικά καυσίμων υπαγόμενα στην κλάση 3811 της Συνδυασμένης Ονοματολογίας — Εμπίπτουν (Οδηγία 2003/96 του Συμβουλίου, άρθρο 2 § 3, εδ. 2) (βλ. σκέψεις 28-31, διατακτ. 1)
2.                     Φορολογικές διατάξεις — Εναρμόνιση των νομοθεσιών — Φορολογία των ενεργειακών προϊόντων και της ηλεκτρικής ενέργειας — Οδηγία 2003/96 — Άρθρο 2, παράγραφος 3, δεύτερο εδάφιο — Άμεσο αποτέλεσμα (Οδηγία 2003/96 του Συμβουλίου, άρθρο 2 § 3, εδ. 2) (βλ. σκέψεις 33-36, 38, διατακτ. 2)
Διατακτικό
1)
Το άρθρο 2, παράγραφος 3, δεύτερο εδάφιο, της οδηγίας 2003/96/ΕΚ του Συμβουλίου, της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας, έχει την έννοια ότι αντιτίθεται σε εθνική νομοθετική ρύθμιση, όπως η επίμαχη στην κύρια δίκη, η οποία επιβάλλει ειδικό φόρο καταναλώσεως στα προσθετικά που υπάγονται στον κωδικό 3811 της Συνδυασμένης Ονοματολογίας που αποτελεί το παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε από τον κανονισμό (ΕΚ) 1031/2008 της Επιτροπής, της 19ης Σεπτεμβρίου 2008, με συντελεστή υψηλότερο εκείνου που εφαρμόζεται για τα καύσιμα στα οποία προστίθενται.
2)
Το άρθρο 2, παράγραφος 3, δεύτερο εδάφιο, της οδηγίας 2003/96 έχει την έννοια ότι ιδιώτης μπορεί να το επικαλεστεί έναντι της αρμόδιας εθνικής διοικητικής αρχής στο πλαίσιο δίκης ενώπιον των εθνικών δικαστηρίων, προκειμένου να εμποδίσει την εφαρμογή εθνικής ρυθμίσεως ασυμβίβαστης με τη διάταξη αυτή.